SET ปิดบวก 2 จุด คลายกังวล “ทรัมป์” ยกเลิกคำสั่งบริษัทสหรัฐฯร่วมงาน “หัวเว่ย” ชั่วคราว
SET ปิดบวก 2 จุด คลายกังวล "ทรัมป์" ยกเลิกคำสั่งบริษัทสหรัฐฯร่วมงาน "หัวเว่ย" ชั่วคราว โดยดัชนีปิดตลาดวันนี้ ที่ระดับ 1,610.49 จุด เพิ่มขึ้น 2.38 จุด หรือ 0.15% มูลค่าการซื้อขาย 5.04 หมื่นล้านบาท
21 พ.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,610.49 จุด เพิ่มขึ้น 2.38 จุด หรือ 0.15% มูลค่าการซื้อขาย 5.04 หมื่นล้านบาท
10 หุ้นดันดัชนีวันนี้

ด้าน นายชัยยศ จิวางกูร ผู้ช่วยผู้อำนวยการฝ่ายวิเคราะห์หลักทรัพย์ บล.กรุงศรี เปิดเผยว่า ตลาดหุ้นไทยวันนี้ปรับตัวขึ้น มองว่าเป็นการเกิดเทคนิคเคิลรีบาวด์หลังจากที่ดัชนีฯปรับตัวลงไปแล้วไม่หลุดแนว 1,600 จุด อีกทั้งบรรยากาศผ่อนคลายเล็กน้อยหลังจากที่สหรัฐฯได้ยกเลิกคำสั่งห้ามธุรกิจสหรัฐร่วมงานกับบริษัท หัวเว่ย เทคโนโลยี่ เป็นการชั่วคราว 90 วัน ทำให้ตลาดหุ้นในภูมิภาคเอเชียวันนี้เคลื่อนไหวทั้งในแดนบวก-ลบ
ส่วนบ้านเราในช่วง 2-3 วันนี้ให้ติดตามการฟอร์มทีมจัดตั้งรัฐบาล และการเลือกบุคคลใดขึ้นมาเป็นนายกรัฐมนตรี ส่วนปัจจัยนอกประเทศให้ติดตามรายงานผลการประชุมคณะกรรมการกำหนดนโยบายการเงินของธนาคารกลางสหรัฐ (FOMC) ครั้งก่อน ซึ่งจะมีขึ้น 23 พ.ค.นี้
สำหรับแนวโน้มการลงทุนในวันพรุ่งนี้ (22 พ.ค.) นายชัยยศ กล่าวว่า ตลาดฯคงจะแกว่งไซด์เวย์ โดยให้แนวรับ 1,600 จุด ส่วนแนวต้าน 1,620 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่  
PTT     มูลค่าการซื้อขาย 2,954.89 ล้านบาท ปิดที่   46.25 บาท ลดลง  0.25 บาท
AOT     มูลค่าการซื้อขาย 1,904.92 ล้านบาท ปิดที่   66.75 บาท ลดลง  0.50 บาท
PTTGC   มูลค่าการซื้อขาย 1,816.51 ล้านบาท ปิดที่   62.75 บาท ลดลง  0.75 บาท
BDMS    มูลค่าการซื้อขาย 1,722.20 ล้านบาท ปิดที่   25.75 บาท เพิ่มขึ้น 0.50 บาท
SCB     มูลค่าการซื้อขาย 1,686.82 ล้านบาท ปิดที่  123.50 บาท เพิ่มขึ้น 2.50 บาท
ตลาดหุ้นเอเชีย
